સીઆઈડીના વડા આશિષ ભાટીયાના જણાવ્યા અનુસાર, શગુનના કંપનીના ગીતા શાહ, મનીષ શાહ સહિતના હોદેદારોએ માત્ર ૩૧ જ મહિનામાં એકના ડબલ કરવાની ઓફર સામે કરોડો રૂપિયા એકત્ર કરી દીધા બાદ મુદ્ત વિતી ગયા બાદ નાણાં પરત ન કરતાં હોવાના આક્ષેપ સાથે ગાંધીનગર સીઈઆડી ક્રાઈમની આર્થિક ગુના નિવારણ શાખા ખાતે ત્રણ સપ્તાહ અગાઉ ફરીયાદ નોંધાઈ હતી, ત્યારબાદ તેમણે સમગ્ર તપાસ ડીવાયએસપી અજીજ સૈયદને સોંપતા છેતરપીંડીનો ભોગ બનનારા એજન્ટો અને ગ્રાહકોના જવાબ નોંધવા, મનીષ શાહના બેંક એકાઉન્ટ સીઝ કરવા, તેમજ તેમની તમામ મિલકતો ટાંચમાં લેવા સહિતની કાર્યવાહી કરવામાં આવી હતી, અને હવે તમામ આરોપીઓની ધરપકડનો દોર શરૂ થયો છે, તેમ ગત રોજ શગુનના રિજનલ એક્ઝયુકીટીવ ડીરેકટર શૈલેષ મકવાણા તેના એક મિત્રના ફલેટ ઉપરથી ઝડપાઈ ગયો હતો, જેને આજે મિરાજાપુરની કોર્ટમાં ૧૪ દિવસના રિમાન્ડ મંજુર કરાવવા માટે રજુ કરવામાં આવ્યો હતો, જેથી કોર્ટે ૭ દિવસના રિમાન્ડ મંજુર કરતા સીઆઈડીએ આગળની તપાસ હાથ ધરી છે.